Lederinfo vedr. tropsdøgnet

Hej tropsledere i Sydhav Division.

Tiden nærmer sig for det nye arrangement, Tropsdøgnet, som Nørre Alslev Spejderne er værter for og som i år finder sted **lørdag den 25. marts klokken 10.00 til søndag d. 26. marts klokken 10.00.**

Tropsdøgnet afholdes i **Nørre Alslev Spejdercenter, Spejdervænget 2, 4840 Nørre Alslev.** Der er mulighed for parkering.

Der er ikke noget tema for Tropsdøgnet, men formålet er at spejderne skal møde andre tropsspejdere, og lære dem bedre at kende, så der kommer et godt sammenhold mellem tropsspejderne i divisionen. De skal sove i telt i deres egen patrulje, og de skal lave aftensmaden i deres egen patrulje. Dagens aktiviteter vil også være i egne patruljer, men aftenen bliver arrangeret som en tropsspejderfest, med musik, hygge, spil og spejderdrinks.

Med hensyn til betaling koster det 100 kroner at deltage. **Lederne skal ikke betale** **for at deltage i arrangementet**. Der skal indbetales til følgende konto. **Reg. nr. 5359 konto nr. 343580.** På indbetalingen skal det fremgå hvilken gruppe det er fra og hvor mange betalende der er. Indbetalingen skal ske gruppevis.

Den sidste frist for indbetaling og tilmelding er **onsdag den 22. marts**, hvor der samtidig sendes en mail til Martin Andersen: grandprixfan1992@hotmail.com, hvor det fremgår hvilken gruppe der deltager; antal patruljer, navne på patruljer og antallet af spejdere i den pågældende patrulje. Vi vil også gerne vide hvor mange ledere der kommer fra den enkelte gruppe.

Hvis der er nogle af jeres spejdere som er allergisk over for noget (mest af hensyn til maden), vil vi gerne vide det, så vi kan tage hensyn.

**I skal huske at medbringe følgende:** 1 telt pr. patrulje, 1 patruljekasse m. indhold pr. patrulje, patruljestander. Madpakke og drikkelse til frokost lørdag.

Lederne kan vælge om de ønsker at sove i eget telt, shelter eller indendørs.

Ellers så håber vi at der kommer mange tropsspejdere og ledere til Tropsdøgnet.

*Spejderhilsen*

Nørre Alslev spejderne.